โบรกฯ แนะสอย CPF จับตาผลงาน Q2 อู้ฟู่! พร้อมอัพกำไรปี 63-64 เพิ่ม
โบรกฯ แนะสอย CPF จับตาผลงาน Q2 อู้ฟู่! พร้อมอัพกำไรปี 63-64 เพิ่ม
โบรกฯ แนะสอย CPF จับตาผลงาน Q2 อู้ฟู่! พร้อมอัพกำไรปี 63-64 เพิ่ม
22 ก.ค. 2563

“ข่าวหุ้นธุรกิจออนไลน์” รวบรวมบทวิเคราะห์เกี่ยวกับหุ้น บริษัท เจริญโภคภัณฑ์อาหาร จำกัด (มหาชน) หรือ CPF ภายหลังมีนักวิเคราะห์ประเมินว่าแนวโน้มผลการดำเนินงานของ CPF ในงวดไตรมาส 2/63 จะเติบโตขึ้นอย่างแข็งแกร่ง
โดยนักวิเคราะห์ บล.เอเชีย เวลท์ ระบุในบทวิเคราะห์ แนะนำ “ซื้อ” หุ้น CPF ราคาเป้าหมาย 43 บาท/หุ้น โดยเชื่อว่าปี 2563 จะเป็นปีทองของ CPF จากราคาหมูที่สูงในทุกภูมิภาค ส่งผลให้อัตรากำไรสูงขึ้น ปรับคำแนะนำจาก “เก็งกำไร” เป็น “ซื้อ” และปรับไปใช้ราคาเป้าหมายปี 2564 ได้ราคาเหมาะสมที่ 43 บาท (เดิม 33 บาท) อิงค่าเฉลี่ย PER ที่ 15 เท่า
ขณะที่เมื่อวันที่ 21 ก.ค. 63 CPP (บริษัทย่อยของ CPF) แจ้งตลาดหลักทรัพย์ฮ่องกงว่า บริษัทคาดว่าจะมีกำไรสุทธิราว 310-330 ล้านเหรียญสหรัฐฯ ในช่วงครึ่งแรกปี 2563 เทียบกับ 82 ล้านเหรียญสหรัฐฯ ในช่วงครึ่งแรกปี 2562 หรือเพิ่มขึ้น 278% เมื่อเทียบจากปีก่อน เป็นผลมาจากราคาหมูเวียดนามในช่วงครึ่งแรกปี 2563 ปรับตัวสูงขึ้นอย่างมีนัยยะ เมื่อเทียบกับครึ่งแรกปี 2562 ส่งผลให้อัตรากำไรเพิ่มขึ้น และผลกระทบในเชิงลบของการเปลี่ยนแปลงมูลค่ายุติธรรมของสินทรัพย์ชีวภาพของธุรกิจเลี้ยงสัตว์ในเวียดนามลดลง โดยประเมินว่า CPF จะมีกำไรสุทธิไตรมาส 2/63 ที่ 6,395 ล้านบาท เพิ่มขึ้น 56% เมื่อเทียบจากปีก่อน และ 5% เมื่อเทียบจากไตรมาสก่อน
นอกจากนี้ยังปรับประมาณการกำไรสุทธิปี 2563 และ 2564 ขึ้น 32% และ 21% จาก ประมาณการเดิม เป็น 25,192 ล้านบาท และ 24,375 ล้านบาท ตามลำดับ จากการปรับอัตรากำไรขั้นต้นปี 2563 และ 2564 ขึ้นเป็น 18% และ 17.7% ตามลำดับ เนื่องจากมีปัจจัยหนุนจากราคาหมูที่ยังอยู่ในระดับสูงทุกภูมิภาค และคาดว่าราคาหมูจะสูงต่อเนื่องไปอีก 1-2 ปี ส่งผลให้มีอัตรากำไรที่สูงขึ้น และปรับประมาณการรายได้รวมปี 2563 และ 2564 ขึ้น 1% เป็น 568,286 ล้านบาท และ 601,134 ล้านบาท ตามลำดับ
ส่วน นักวิเคราะห์ บล.กรุงศรี ระบุในบทวิเคราะห์ แนะนำ “ซื้อ” หุ้น CPF ราคาเป้าหมาย 36.25 บาท/หุ้น ได้ Sentiment บวก CPP ฮ่องกง (CPF ถือหุ้น 52%) แจ้งแนวโน้มกำไรครึ่งปีแรกโตก้าวกระโดด ยืนยันทิศทางผลกำไรของ CPF ออกมาเติบโตตามคาด โดยมีปัจจัยหนุนจาก ราคาหมู ไก่ ในประเทศยังเพิ่มขึ้น ขณะที่ราคาหมูในเวียดนามยังทรงตัวอยู่ในระดับสูง (8 หมื่น -1 แสนดงต่อ ก.ก.) นอกจากนี้ CPF ยังได้ประโยชน์จากต้นทุนกากถั่วเหลืองที่ลดลงสงผลให้มาร์จิ้นของบริษัทยิ่งเพิ่มขึ้น
ด้าน นักวิเคราะห์ บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น CPF ราคาเป้าหมาย 36 บาท/หุ้น มองภาพรวมยังเป็นกลุ่มที่เติบโต จาก Demand สูง และ Supply เนื้อสัตว์รายเล็กหายไป ทั้งจากโรค ASF และ Covid-19 โดยเบื้องต้นประเมินกำไรไตรมาส 2/63 โดดเด่น อยู่ที่ 6,854 ล้านบาท เพิ่มขึ้น 67% เมื่อเทียบจากปีก่อน และเพิ่มขึ้น 12% เมื่อเทียบจากไตรมาสก่อน  จากราคาเนื้อหมูเวียดนามปรับขึ้น และมี Upside ราว 500 ล้านบาท จากผลประกอบการ CPP ที่ออกมาดี อีกทั้งยังเติบโตเด่นในปี 2564 ระยะยาวเชื่อได้ประโยชน์จากการเข้าไปถือหุ้นในดีล Tesco
นอกจากนี้กำไร CPP (ซึ่ง CPF ถือหุ้น 52%) ไตรมาส 2/63 ออกมาดี เพิ่มขึ้น 302% เมื่อเทียบจากปีก่อน ทำให้กำไร CPF มี Upside ที่ 6% จากที่คาดเดิม ผนวกกับราคาหมูไทยยังอยู่ในระดับสูง 81-82 บาท/กก จากเดิม 75 บาท (หมูไทยเป็น 8% ของรายได้ CPF) และประเมินราคาหมู ไก่ เป็น Bullish cycle + รับผลกระทบ Covid-19 น้อย และยิ่งน่าสนใจเพิ่มในกลุ่มอาหาร เมื่อมองทั้ง Supply chain เมื่อกลุ่มร้านอาหาร (ปลายน้ำ) เห็นแรงกดดันที่มาเร็วและแรงมากขึ้น จากกระแส Food delivery รับยุค New normal
ขณะที่ นักวิเคราะห์ บล.เคทีบี (ประเทศไทย) ระบุในบทวิเคราะห์ แนะนำ “ซื้อ” หุ้น CPF ราคาเป้าหมาย 35 บาท/หุ้น โดยมีมุมมองเชิงบวกจากข่าว  บริษัท ซีพี โภคภัณฑ์ จำกัด (CPP) ซึ่งเป็นบริษัทย่อยที่ ซีพีเอฟ ถือหุ้นทั้งทางตรงและทางอ้อม 52.24% และเป็นจดทะเบียนในตลาดหลักทรัพย์ฮ่องกง เปิดเผยแนวโน้มผลกำไรในเชิงบวก (Positive Profit Alert) สำหรับงวด 6 เดือนแรกของปี 2563 โดยคาดว่าจะมีกำไรสุทธิประมาณ 310-330 ล้านเหรียญสหรัฐ เพิ่มขึ้นอย่างมีนัยสำคัญจากช่วงเดียวกันของปี 2562 จำนวน 82 ล้านดอลลาร์
โดยคาดกำไร CPP ไตรมาส 2/63 จะอยู่ประมาณ 180 ล้านเหรียญ (เพิ่มขึ้น 350% เมื่อเทียบจากปีก่อน) implied จากไตรมาส 1/63 ที่ 130 ล้านเหรียญ (เพิ่มขึ้น 220% เมื่อเทียบจากปีก่อน) ทำให้กำไรหลังภาษีจะอยู่ที่ประมาณ 2.2 พันล้านบาทตามสัดส่วนการลงทุน คิดเป็นประมาณ 55% ของประมาณกำไรของบล.เคทีบี (ประเทศไทย) ถึงแม้สัดส่วนรายได้จาก CPP จะอยู่ประมาณ 20% โดยราคาสุกรในเวียดนามจะยังอยู่ในระดับสูงในระดับประมาณ 76,000 vnd/kg. ในไตรมาส 2/63 เพิ่มขึ้น 112% เมื่อเทียบจากปีก่อน ขณะที่ต้นทุนการเลี้ยงหมูเวียดนามยังอยู่ในระดับต่ำประมาณ 36,000-38,000 vnd/kg.